google/wiki40b huggingface dataset:
Skott

Skott er en betegnelse for vertikale skillevegger ombord i skip. Skott som går i skipets lengderetning omtales som langskipsskott, mens de som står på tvers omtales som tverrskipsskott. Små rom under for- og akterdekk i båter kan også kalles skott. Skottene forsterker skroget og tar opp tverr- og langskipspåkjenninger samt torsjonskrefter.
For å sikre at vann ikke trenger inn i et skip eller for å sikre at vann ikke får flomme uhindret fra rom til rom inne i et skadet skip bygger man vanntette skott. De vanntette, innvendige skottene er en oppfinnelse som kineserne gjorde mange hundre år før de kom i vanlig bruk i europeiske skip. Det forulykkede skipet RMS «Titanic» var konstruert og bygget med delvis vanntette skott, men de gikk ikke høyt nok. Dermed kunne vann renne over toppen av de vanntette skottene og over i neste rom så snart skipet fikk slagside.
Vanntette skott brukes i dagligtalen når det ikke er kommunikasjon eller annen forbindelse mellom folk, grupper eller ting.
Ordet kommer fra nederlandsk sammen med en rekke andre skipsuttrykk som ble tatt opp i norsk språk mens Nederland var en dominerende handels- og sjøfartsnasjon på 1600-tallet.
Nuovo Partito Socialista Italiano

Nuovo Partito Socialista Italiano (NPSI) er et lite italiensk politisk parti som anser seg for å være etterfølgeren til det gamle Partito Socialista Italiano som ble oppløst etter korrupsjonsskandalene i kjølvannet av Mani pulite-etterforskningen.
Partiets medlemmer er i stor grad personer som hadde en nær tilknytning til Bettino Craxi, som de ofte anser som et offer for politisk forfølgelse. Partiets leder er Stefano Caldoro.

Historie

Partiet ble dannet i 2001 ved en sammenslåing av Gianni De Michelis Partito Socialista, Lega Socialista med Claudio Martelli og Bobo Craxi (sønn av Bettino), som hadde vært medlemmer av Socialisti Democratici Italiani siden 1998, samt tidligere medlemmer av Partito Socialista Democratico Italiano.

Parlamentsvalget i 2001

Tross at partiet hevdet å være sosialdemokratisk, ble det raskt avgjort at partiet skulle slutte seg til sentrum-høyre-alliansen Casa delle Libertà, ledet av Silvio Berlusconi, som hadde hatt nære bånd med Bettino Craxi.
Casa delle Libertà vant valget og Silvio Berlusconi dannet en ny regjering. Partiet fikk tre deputerte og en senator.

Splittelse mellom De Michelis og Craxi

Den 21.-23. oktober 2005 ble det holdt et landsmøte i Roma. Landsmøtet ble dominert av diskusjon om partiet skulle forlate Casa delle Libertà og slutte seg til l'Unione.
Bobo Craxi ønsket at partiet umiddelbart skulle trekke seg fra Berlusconis regjering og slutte seg til l'Unione utfordet partiets leder Gianni De Michelis, som på sin side ba landsmøtet om å utsette avgjørelsen.
Partiledelsen gikk av med seieren og fraksjonen rundt Bobo Craxi sluttet seg til l'Unione og organiserte seg i I Socialisti Italiani.

Parlamentsvalget i 2006

NPSI dannet nå en allianse med Democrazia Cristiana per le Autonomie. De to partiene, som begge gjør krav på kontinuitet fra den første republikk, dannet denne listen for å gjenopplive fortidens politiske kultur. Denne felleslisten fikk fire deputert ved parlamentsvalget i 2006.

Splittelse mellom Caldoro og De Michelis

I juni 2007 ble partiet igjen splittet, denne gangen mellom de som ønsket å delta i dannelsen av Partito Socialista sammen med Enrico Bosellis Socialisti Democratici Italiani, Bobo Craxis I Socialisti Italiani og Lanfranco Turcis Associazione per la Rosa nel Pugno på den ene siden, og på den andre de som ønsket å fortsette i alliansen Casa delle Libertà. Den første gruppen ble ledet av Gianni De Michelis, den andre av Stefano Caldoro.
Nordic Political Science Assosiation

Nordic Political Science Association (forkortet NOPSA) er en statsvitenskaplig forening etablert i 1975.
Stein Rokkan ved Universitetet i Bergen var organisasjonens første president. Foreningen er et samarbeidsorgan for de nordiske statsviterforeningene, blant annet Norsk statsvitenskapelig forening. NOPSA arrangerer den årlige konferansen Nordic Political Science Association Conference og utgir tidsskriftet Scandinavian Political Studies i samarbeid med forlaget Wiley.
Smørkanne

Smørkanne er et kar til servering av smør. Smørkanner har rundt tverrsnitt, hank og hengslet lokk. De kan være laget av tre eller metall. Det kan noen ganger være vanskelig å skille mellom smørkanner og drikkekanner, men en hovedregel er at smørkanner gjerne er videre og lavere enn kannene som er beregnet til å drikke av. Smørkanner av tre har gjerne svidd eller skåret dekor i innsiden av lokket og gjerne spor etter salt. Dreide smørkanner av hel ved har ofte et hull midt i bunnen for å hindre at de så lett skal sprekke.
Noen synonymer: smørambar, smørask, smørkjenge, smørkopp, smørslåga, smørøskje, trøystar
Krokodillejegeren

Krokodillejegeren (orig: The Crocodile Hunter) er en australsk-amerikansk dyreserie med Steve Irwin og hans kone Terri som ble sendt på Animal Planet fra 1996 til 2007. Serien var inspirasjon til mange andre dyreserier som blant annet The Crocodile Hunter Diaries, Croc Files og familiefilmen The Crocodile Hunter; Collision Course.
Serien ble stanset etter Irwins tragiske død høsten 2006. Han døde under innspilling etter å ha blitt truffet i hjertet av halen til en skatefisk (engelsk: stingray).
Ipfirewall

ipfirewall eller ipfw er et IP pakkefilter for FreeBSD og en fasilitet for trafikkberegning. Dets regler og logikk ligner på mange andre filtere bortsett fra IPFilter. Ipfw blir utviklet og vedlikeholdt av frivillige programmerere hos FreeBSD. Dens syntaks gjør det mulig å bruke sofistikerte kapabiliteter for filtrering og således gjøre profesjonelle brukere i stand til å utnytte avanserte krav.
En portering av ipfw og dummynet traffic shaper er tilgjengelig for Linux, OpenWrt og Microsoft Windows. wipfw er en portering til Microsoft Windows av en gammel (2001) versjon av ipfw.
Den Norske Automobilfabrikk

Den Norske Automobilfabrikk, R. Hesselberg-Mayer AS ble stiftet  i 1936, i lokaler til den tidligere Norsk Automobilfabrik A/S på Kambo utenfor Moss. Bedriften  produserte ikke egne biler, men importerte Plymouth (bil) fra USA, som ble montert på Kambo. Produksjonen tok til i 1937. I 1938 ble det startet med lisensproduksjon av Adler. 
Under 2. verdenskrig tok den tyske okkupasjonmakten over lokalene og benyttet dem til å reparere Junkers-fly. Etter krigen var det ikke lenger aktuelt å produsere de tyske Adler-bilene og produksjonen ble begrenset til montering av lastebiler i liten skala. I etterkrigstiden ble det også montert andre (vesentlig amerikanske) bilmerker i lokalene, men virksomheten gikk etter hvert over til å importere ferdige biler.
Slaget ved Fyrileiv

Bakgrunn

Forholdet mellom Magnus og onkelen Harald hadde lenge vært dårlig. Harald Gille ble født i Irland og kom til Norge som voksen fordi han hadde funnet ut at han var sønn av kong Magnus Berrføtt. Harald oppsøkte da kong Sigurd Jorsalfare og påstod at han var kongens bror. Sigurd anerkjente Harald som sin bror etter at Harald hadde gjennomført jernbyrd, men avtalen mellom dem var at Harald ikke skulle kreve kongsnavn så lenge Sigurd og sønnen Magnus levde. Magnus var da tenåring, og likte dette dårlig. Trolig fryktet han sin posisjon som kommende konge. Da Sigurd døde i 1130, lot Harald seg ta til konge, og fikk mange støttespillere på grunn av sin gavmildhet og gode humør. Magnus var derimot regnet som både grisk og lite hyggelig.
Slaget representerte et endelig brudd mellom de to kongene etter de fire årene som hadde gått siden Magnus' far og Haralds bror, kong Sigurd, døde. Om sommeren stevnet kong Magnus til seg en stor hær og trakk til seg støtte fra stormennene på store deler av kongeriket. Haralds hentet sine menn fra Viken, blant andre lendmannen Tjostolv Ålesson. Han hadde også med seg sin sammødre halvbror Kristrød. Lavrantsokaften, altså den 9. august, var Harald og mennene hans på gården Fyrileiv da vaktmennene hans fortalte at Magnus var på vei med hæren sin. Ifølge Snorre ville Harald først ikke tro at nevøen ville kjempe mot ham, men rustet opp mennene sine til kamp. Det ble blåst til slag ved en åker like ved gården.

Slaget

Det skal ha blitt et stort og hardt slag, og Magnus' menn var i overtall. 60 av Haralds hirdmenn falt, blant dem broren Kristrød. Harald flyktet til Danmark, til kong Erik Emune, for å søke støtte der. Etter slaget regnet Magnus hele Norge som sitt, og han gav grid til alle av Haralds menn som var såret. De fremste mennene til Magnus mente at de skulle vente i Viken i tilfelle Harald ville angripe sørfra, men Magnus lot i stedet alle dra hjem til gårdene sine.
Snorre siterer fra et kvad av Halldor Skvalldre om slaget:
Fylkingarmer lengre
fikk der kong Magnus,
for mange menn ham fulgte.
Folk falt der i mengde.
Horqin venstre bakre banner

Horqin venstre bakre banner (kategori: 科尔沁左翼后旗; pinyin: Kē'ěrqìn Zuǒyì Hòu Qí) er et banner (fylke) i byprefekturet Tongliao i den autonome region Indre Mongolia i Folkerepublikken Kina.
Befolkningen var på 394 322 i 1999.

Kulturminner

General Senggerinchins residens (Senggelinqin wangfu) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.
Stephanocrates bennigseni

Utseende

En middelsstor til stor (33-51 millimeter), kraftig, vanligvis litt matt grønn gullbasse. Hodet er mørkt bortsett fra det bakre hornet. Hannen har to oppoverkrummede horn i pannen, bak dette en bred "hylle", og forleggene (protibiae) har kraftige pigger, ved roten er de kraftig innsnevrede.
Beina er forholdsvis lange og kraftige, pronotum er minst så bredt som dekkvingene, nokså matt, dekkvingene er blankere. Pronotum har et uregelmessig, svart felt foran.

Utbredelse

Arten er utbredt i Rwanda og Kongo.
Søværnet

Ansvarsområder

Søværnet har ansvaret for forsvar av de danske, grønlandske og færøyske områdene, samt for deltagelse med marine enheter i internasjonale oppdrag. Dessuten har Søværnet ansvar for farvannsovervåkning, sjøredning, isbryting, forurensningsbekjempelse på havet m.m.
Ansvaret for de forsvarsmessige opgaver m.m. i Grønland og Færøyene ligger hos Arktisk Kommando, som er direkte underlagt Forsvarskommandoen, og er altså ikke underlagt Søværnet.
Kystperikumfly

Utseende

Kystperikumfly har et middelsstort vingespenn (28 – 32 mm) med kraftig, grått og svart nattfly. Forkroppen er mørk grå med lyse sidestriper, bakkroppen lyst grå. Forvingen er lys grå med svarte tegninger, blant annet en bred, svart strek ved roten med et lyst felt over. Området mellom ringmerket og nyremerket er også svart, og det er flere svarte tegninger i vingens ytre del. Vingefrynsene er vekselvis svarte og lysgrå. Bakvingen er grå, lysere ved roten.

Levevis

Arten finnes helst på varme, solåpne steder. Larvene livnærer seg på planten perikum (Hypericum spp.). Kystperikumfly formerer seg med to generasjoner hver sommer, som flyr i mai – juni og i juli – august. Den overvintrer som puppe.

Utbredelse

Arten lever i Mellom- og Sør-Europa, og i Midtøsten. Dessuten er det en isolert forekomst i Sør-Skandinavia, som trolig er en relikt fra varmere tider. I Norge er den bare funnet noen få ganger ved kysten mellom Porsgrunn og Tvedestrand. Den er listet som sårbar (V) på den norske rødlisten.
Cambronne (Paris Metro)

Cambronne er en stasjon på metroen i Paris.
Stasjonen betjener linje 6.
OKUF

Oslo kultur- og Utdanningsforening er en forening i Oslo som tilbyr et støtteprogram for barn som har behov for mer utdanning eller tilleggsveiledning til skolegang. Foreningen tilbyr hjelp til matematikk, norsk- og engelskutdanning. I tillegg gis det annen leksehjelp og rådgivning. Alle fra og med tredje klasse i grunnutdanningen og opp til tredje klasse i videregående opplæring kan beyntte programmet.
Det er om lag 100 elever som benytter OKUF-programmet. I tillegg til leksehjelp hverdager er det skoletimer i helgene.
Philip Ahn

Biografi

Hans foreldre var de første koreanske ekteparet som fikk adgang til USA, og hans mor Helen Lee var bare den andre koreanske kvinnen i USA de ankom landet i 1902. Hans far Dosan Ahn Chang-ho var pedagog og aktivist for koreansk uavhengighet under den japanske okkupasjonen. Philip antas å være den første amerikanske statsborgeren som er født i USA av koreanske foreldre. 
Mens Philip fortsatt gikk på videregående besøkte han settet til filmen The Thief of Bagdad hvor han møtte regissør og skuespiller Douglas Fairbanks. Fairbanks tilbudte Philip en prøverolle i filmen sin og etter en prøvespilling fikk han en rolle i filmen. Men da Philip sprang hjem for å fortelle dette til moren sin nektet hun å godta at han skulle begynne som skuespiller fordi hun trodde at filmindustrien i USA bare bestod av forferdelige mennesker som hun ikke ville at sønnen hennes skulle møte.
Ahn ble uteksaminert fra den videregående skolen i 1923 og begynte å arbeide i rismarkene rundt byen Colusa i California. Disse rismarkene ble eid av Hung Sa Dan som var en koreansk uavhengighetsbevegelse som trente unge koreanerne til å bli store ledere i Korea når landet ble fritt fra japansk styre. 
Fordi koreanere som bestemte på rismarkene ikke hadde amerikansk statsborgerskap og derfor ikke kunne eie rismarkene selv så brukte de Philip Ahn's sitt amerikanske statsborgerskap og satte hele eiendommen i hans navn. På grunn av kraftig regnvær dette året mislyktes risavlingene totalt og Ahn befant seg i dyp gjeld som han ikke var i stand til å betale tilbake på dette tidspunktet.
Ahns far var i Asia for å arbeide for uavhengighet og derfor var det opp til Ahn å måtte støtte og i stor grad forsørge sin mor og fire yngre søsken. Han arbeidet som heisoperatør i Los Angeles i tillegg til å prøve å fikse de rismarkene som var blitt nesten helt ødelagt i regnvær. 
I 1934 begynte Ahn han studerte ved University of Southern California. Selv om han var interessert i import / eksport virksomhet fortalte faren hans til ham at han virkelig ønsket å bli skuespiller måtte Ahn prøve å bli skuespiller. Ahn ble overtalt til å ta flere kurs i skuespill og kinematografi. Mens han studerte ved universitetet opptrådte han i en sceneproduksjon av Merrily We Roll Along som turnerte i  det vestlige USA. 
For sin bidrag til filmindustrien ble Ahn hedret med en stjerne på Hollywood Walk of Fame ved 6205 Hollywood Boulevard. Han er den første asiatisk-amerikanske skuespilleren som har fått en stjerne på Hollywood Boulevard.
Fotball under Sentralamerikanske og karibiske leker 1954

Fotball under Sentralamerikanske og karibiske leker 1954. Fotball var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var sjette gangen som fotball var med i de sentralamerikanske og karibiske leker. Det var kun en turnering for menn.
Canadisk engelsk

Kanadisk engelsk (engelsk: Canadian English) er en form for engelsk, en dialektblanding av britisk og amerikansk engelsk, som snakkes i Canada. Mer enn 25 millioner kanadiere (85 prosent av befolkningen) har kunnskap til engelsk (folketelling 2006). Omtrent 17 millioner har engelsk som sitt morsmål. Hvis man ekskluderer Quebec, har 76 prosent engelsk som morsmål. Fonetikken, fonologien, morfologien, syntaksen og ordforrådet i det meste av Canada er veldig lik den man finner i vestlige og innlandsområdene i USA. Canadisk engelsk inneholder også elementer fra britisk engelsk i sitt ordforråd, samt en del sæpreget kanadisk. Stavingen er en blanding av amerikansk og engelsk stavemåte. Mange områder er også påvirket av fransk, og det er merkverdige lokale variasjoner. Likevel har Canada veldig liten forskjell i dialektene sammenlignet med USA og andre engelsktalende land. Det fonologiske systemet i vestlig canadisk engelsk er lik den vest i USA, og fonetikken er veldig lik.
Tabuelan

Tabuelan (Bayan ng Tabuelan) er en kommune i Filippinene. Kommunen tilhører provinsen Cebu og ligger på øya med samme navn. Folkemengden var på 25 630 innbyggere ved folketellingen i 2015.
Tabuelan er inndelt i 12 barangayer.
Ashina

Ashina (også Asen eller Asena), et herskerdynasti hos de gamle tyrkere som ifølge det kinesiske historieverket Xin Tangshu var beslektet med de nordlige stammene i Xiongnu, Suishu, og Youyang Zazu fra så tidlig som det 7. århundre. Ashinaene fikk en fremtredende maktposisjon på midten av 500-årene da deres leder gjorde opprør mot Juan Juanene. De to familiene, den ene som var etterkommere av Bumin og den andre fra hans bror Istemi Khagan, hersket over henholdsvis de østre og vestre delene av gok-tyrkerriket.
Etter gok-tyrkerrikets sammenbrudd, fikk ashinaene kontroll over khazarene og sannsynligvis over en del andre nomadefolk. Ifølge Marquart utgjorde ashina-klanen en steppenes adelsklan. Tilsvarende har taratar-historikeren  Zeki Validi Togan beskrevet dem som et "steppearistokrati" som leverte herskere til en rekke eurasiatiske nomadestater.
Beretninger om gok-tyrkerne og khazar-khaganatet antyder at ashia-klanen var ansett som hellige, kanskje en halv-guddommelig status i sjaman-religionen som ble praktisert blant steppenomadene i første årtusen e. Kr.

Merknader

Ashina antas å være navnet på ulven  som reddet kunere (xiongnu-hunnere) fra fiendtlige (gule hunder=proto-mongoler eller andre mongolske stammer, eller til og med kinesere) jegere.
Arnór Ingvi Traustason

Landslaget

Han ble tatt ut i Islands EM-tropp til EM i Frankrike 2016.
Han ble tatt ut i Islands tropp til VM i fotball 2018 i Russland.
Edificio Reforma 265

Edificio Reforma 265 er en skyskraper i Mexico by. Den befinner seg ved sida av Bolsa Mexicana de Valores, ved Glorieta de la Palma langs Paseo de la Reforma. Den er også kjent som Torre Reforma Axtel, Edificio México og Edificio Reforma Avantel. Bygninga ble oppført i 1995. Den er 128 meter høy og har 28 etasjer. Den benyttes som kontorbygning.
Den internasjonale romdagen

Den internasjonale romdagen er 12. april og valgt av FNs generalforsamling som «The International Day of Human Spaceflight».
Dagen er årsdagen for den russiske astronauten Jurij Gagarins første tur ut i rommet i 1961.
Russland har feiret denne dagen hvert år siden ettårsjubileet i 1962 der dagen kjent som «Kosmonautdagen».
ISO 3166-2:AW

ISO 3166-2:AW er Arubas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Aruba. Aruba er også tildelt koden NL-AW i ISO 3166-2:NL, den nederlandske delen av ISO 3166-2.
Arubas ISO 3166-1 alfa-2-kode er AW.
Mårten Trotzigs gränd

Historikk

Navnet er etter den tyske kjøpmannen og borgeren, Mårten Trotzig som innvandret til Sverige i 1581 og kjøpte eiendommer i smuget i Trivia-kvartalet i 1597, 1599 og 1600.
Dette smale smuget har muligens blitt kalt Trångsund i middelalderen, i 1544 omtales det som den tronge trappe grenden, og i 1608 kalles det Trappegrenden og ifølge en stentavle på fasaden også Trånga Trappgränden. Det er usikkert når Mårten Trotzigs navn første gang ble knyttet til smuget, men det må ha skjedd senest 1733; det kalles nemlig Trotz gränd på Petrus Tillaeus kart fra samme år. 
På midten av 1800-tallet ble smuget stengt med plankegjerde i begge ender, men det ble gjenåpnet i 1945. Mårten Trotzigs gränd har 36 trappetrinn som leder fra Prästgatan ned til Västerlånggatan ved Järntorget.
Smuget har gitt navn til Restaurang Mårten Trotzig, som ligger i Västerlånggatan der Mårten Trotzigs gränd munner ut.
Fylkesvei 3816

Fylkesvei 3816 går mellom Hovet og Krokan i Valle kommune. Veien er 916 meter lang.
Frem til 2019 hadde veien betegnelsen Fylkesvei 333.
Fotgrøft

Fotgrøft er et element som ofte forekommer som en del av gravhauger. Fotgrøfta oppstår ofte når masse spas sammen for å lage gravhaugen og tas fra fotgrøfta. Ei fotgrøft kan også få gravhaugen til å framstå som høyere enn den virkelig er. I noen tilfeller er det laget bruer over fotgrøfta og inn i gravhaugen som en del av hele gravanlegget. I dyrka mark kan spor av gravhauger finnes under dyrkingslaget ved at fotgrøfta er fylt opp med dyrkingsjord og framstår som mørkere sirkler mot den lysere undergrunnen. Fotgrøfter kan under ideelle forhold være synlige fra flyfoto, på satellittbilder eller de er mulig å påvise ved geofysiske undersøkelser.
Cecil Potter

Biografi

Etter først å ha prøvespilt for klubben skrev Cecil Potter kontrakt med Norwich City i 1911, og i 1914/15 sesongen ble han delt toppscorer i Norwich City. Etter krigen spilte han først for Hull City før han i 1920 ble spillende manager i Hartlepool United. I juli 1922, 33 år gammel, overtok han som manager i Derby County. Potter forlot Derby sommeren 1925, og en uke etter at han hadde forlatt Derby ble han ny manager for de regjerende mesterne i engelsk fotball, Huddersfield Town. Selv om Hudderfield også vant ligaen med Potter som sjef forlot han klubben i august 1926. 
Hans siste managerjobb var i Norwich City som han ledet fra november 1926 til januar 1929.
Ulster-annalene

Ulster-annalene er en krønike fra middelalderens Irland. Dens opptegnelser strekker seg mellom årene 431 e.Kr. og til 1540 e.Kr. Opptegnelsene fram til 1489 ble samlet på slutten av 1400-tallet av skriveren Ruaidhri Ó Luinín under hans velynder Cathal Óg Mac Maghnusa på øya Belle Isle på Lough Erne i provinsen Ulster i nordlige Irland. Senere opptegnelser, de som går fram til år 1540, ble lagt til av andre.
Tidligere annaler som kan dateres så langt tilbake som 600-tallet ble brukt som kilder for de første opptegnelsene, og de senere opptegnelsene ble datert på nye innsamlinger og muntlige historie. Et århundre senere ble annalene selv en særdeles betydningsfull kilde for forfatterne av Annalene av de fire mesterne.
Språket som ble benyttet var irsk, men med noen innslag på latin. Ettersom de tidligste annalene ble kopiert verbatim (ord for ord) er annalene ikke bare nyttige for historikerne, men også for lingvister som studerer det irske språkets utvikling.
Biblioteket i Trinity College i Dublin sitter på det opprinnelige manuskriptet, men biblioteket Bodleian Library i Oxford i England har en samtidig kopi som fyller noen av hullene i originalen. Det er to moderne engelske oversettelser av annalene – Mac Airt and Mac Niocaill (1983) og MacCarthy (1893).
Dojo

Dojo (japansk 道場) er et japansk ord som brukes om treningsrom, som regel for kampsporter. De deles inn i forskjellige deler: Joza/shomen, som er navn for hovedveggen, shimoza (nederste veggen) og joseki (den høyre veggen) og shimoseki (den venstre veggen). Gulvet kalles taijo og en eventuell oppmerket konkurransematte kalles shiaijo.
Barfleur

Etymologi

Gamle former var Barbefloth 1066-77; Barbeflet 1163; Barbeflo 1175, 1198; Barflue 1227; Barefleu 1317. Landsbyens navn er av anglo-norrøn opprinnelse hvor fellesnavnet i siste stavelse er angelsaksisk -floth og -fleot, ble til -fleu, deretter -fleur i betydningen elv, en elv som renner ut sjøen, tilsvarende i stedsnavn som Honfleur (Hunefleth 1025 ; Hunefloth 1062 ; Honneflo 1198 ; Honflue 1246 ; Honnefleu), Harfleur (Harofloz 1006 ; Harofloth 1025 ; Herolfluoth 1035); Fiquefleur; Vittefleur; Cremanfleur og Gerfleur.
Det første elementet i navnet synes å være navnet på en person, Barbet, finnes også i Barbeville noen km unna, og har hyppig frekvens i Normandie, og kan oversettes til eller fra det norrøne Skeggi (Equiqueville, Ecuqueville...)

Diverse

Omtrent 3,2 km lengre nord er Cape Barfleur med et fyrtårn som er ca. 70 meter høyt.
En ferge fra Bretagne er oppkalt etter landsbyen og opererer ifra nærliggende Cherbourg-Octeville til Poole i England.